10Ditjhaba kaofela leha di ka mpokanela, ruri, ka lebitso la Jehova, ke tla di qhalanya! 11Leha di ka mpokanela, ruri, ka lebitso la Jehova, ke tla di qhalanya! 12Leha di ka mpokanela jwaloka dinotshi, di tla tingwa jwaloka mollo wa meutlwa. Ruri, ka lebitso la Jehova, ke tla di qhalanya. 13O ratile ho nthapalatsa ka ho ntshusumetsa, empa Jehova e bile thuso ya ka. 14Jehova ke matla a ka le pina ya ka; ebile ke yena poloko ya ka. 3 Ha tlala e qala, moprofeta oa Molimo ea tšepahalang Elia o bolella Morena Akabe: “Ka Jehova, Molimo oa Iseraele, ea utloang, eo ke emeng pel’a hae, ha ho ka ke ha lala phoka, leha e le ho na pula, ka lilemo tsena, ha e se ka polelo ea ka.” (1 Marena 17:1) Ka mor’a ho angoa ke phethahatso e tšosang ea phatlalatso ena, morena o beha Elia molato bakeng sa ho etsa hore Iseraele e furalloe. Empa Elia o araba ka hore Akabe le ba ntlo ea hae ke bona ba molato ka lebaka la bokoenehi ba bona e le barapeli ba Baale. Ho lokisa tseko ena, moprofeta oa Jehova o phehella Morena Akabe ho bokellela Baiseraele kaofela Thabeng ea Karmele hammoho le baprofeta ba Baale ba 450 le baprofeta ba palo e halalelang ba 400. Akabe le bafo ba hae ba bokana moo, mohlomong ba tšepile hore ketsahalo eo e tla felisa komello. Empa Elia o lebisa tlhokomelo tabeng ea bohlokoa haholoanyane. Oa botsa: ‘Le tla tenyetsehela ho le hokae ka ’nģa tse peli? Ha Jehova e le Molimo, mo lateleng; haeba ke Baale, mo lateleng.’ Baiseraele ha ba tsebe seo ba ka se buang.—1 Marena 18:18-21.